ΓΡΑΠΤΗ ΕΡΩΤΗΣΗ E-2517/02

υποβολή: Daniel Varela Suanzes-Carpegna (PPE-DE) προς την Επιτροπή

(10 Σεπτεμβρίου 2002)

Θέμα: Προστατευόμενη ζώνη αλιείας των νήσων Shetland

Σύμφωνα με το άρθρο 18 της πρότασης κανονισμού για τη διατήρηση και βιώσιμη εκμετάλλευση των αλιευτικών πόρων στο πλαίσιο της μεταρρύθμισης της ΚΑΠ πουπέβαλε η Επιτροπή, διατηρούνται ειδικές διατάξεις για την αποκαλούμενη προστατευόμενη ζώνη αλιείας των νήσων Shetland. Βάσει των διατάξεων αυτών, θα επιτρέπεται η αλιεία βενθοπελαγικών ειδών (εκτός από το μπακαλιαράκι Νορβηγίας και το προσφυγάκι) στη ζώνη αυτή από κοινοτικά πλοία μήκους ίσου ή μεγαλύτερου των 26 μέτρων μόνο σε 52 πλοία από το Γαλλία, 62 από το Ηνωμένο Βασίλειο, 12 από τη Γερμανία και 2 από το Βέλγιο.

1. Μπορεί η Επιτροπή να παράσχει πληροφορίες σχετικά με τη χρήση, κατά τη τελευταία πενταετία, της εν λόγω αλιευτικής ζώνης από τα επιτρεπόμενα πλοία των αντίστοιχων χωρών αναφέροντας τα ονόματα των πλοίων, τη σημαία που φέρουν, τα είδη και τις αλιευθείσες ποσότητες καθώς και την αλιευτική δραστηριότητα αυτών των ίδιων σκαφών εκτός της προστατευόμενης ζώνης αλιείας των Shetland;

2. Μπορεί να αναφέρει λεπτομερώς η Επιτροπή τους λόγους για τους οποίους παρατείνεται η ισχύουσα κατάσταση σε αυτήν τη ζώνη·

3. Μπορεί να αναφέρει η Επιτροπή σε ποιό βαθμό εξαρτώνται τα τοπικά πλοία από την αλιεία σ' αυτή την ίδια ζώνη και να επισημάνει τον αριθμό των πλοίων, τα αλιευόμενα είδη και τις ποσότητες που εκφορτώνονται στους τοπικούς λιμένες·

4. Μπορεί να αναφέρει η Επιτροπή ποίοι είναι σήμερα οι λόγοι για την εξαίρεση των ειδών προσφυγάκι και μπακαλιαράκι Νορβηγίας·

5. Είναι δυνατόν κοινοτικά σκάφη, άλλα από εκείνα τα οποία έχουν ρητώς εγκριθεί βάσει του άρθρου 18 που προαναφέρθηκε, να αλιεύουν σε αυτήν τη ζώνη είδη διαφορετικά από εκείνα τα οποία αλιεύουν τα εγκεκριμένα πλοία·

6. Διαθέτει η Επιτροπή επιστημονικές μελέτες για την κατάσταση των αλιευτικών πόρων στη ζώνη αυτή· Είναι δυνατόν να διεξαχθούν επιστημονικές μελέτες για να προσδιοριστούν οι αλιευτικές δυνατότητες για είδη άλλα από εκείνα τα οποία αλιεύουν τα εγκεκριμένα πλοία·

Απάντηση του κ. Fischler εξ ονόματος της Επιτροπής

(21 Οκτωβρίου 2002)

Οι αλιευτικές δραστηριότητες που πραγματοποιούνται στη ζώνη των Νήσων Shetlandsπόκεινται σε ένα σύστημα αδειών αλιείας το οποίο διαχειρίζεται η Επιτροπή εξ ονόματος της Κοινότητας. Η Επιτροπή πρέπει να μεριμνά ώστε ο αριθμός των σκαφών που επιτρέπεται να αλιεύουν στην εν λόγω ζώνη να μηνπερβαίνει κάθε εβδομάδα το μέγιστο αριθμό σκαφών που επιτρέπεται να αλιεύουν ανά κράτος μέλος. Ο μέγιστος αυτός αριθμός προσδιορίζεται στο παράρτημα II του κανονισμού (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος αλιείας καιδατοκαλλιέργειας(1). Δεδομένου ότι τα σκάφη που δραστηριοποιούνται στη ζώνη αυτή μπορούν να αλλάζουν κάθε βδομάδα, η Επιτροπή δεν διαθέτει λεπτομερείς πληροφορίες σχετικά με τα σκάφη που δραστηριοποιούνται στη ζώνη των Νήσων Shetlands.

Όσον αφορά τα είδη και τις ποσότητες που αλιεύονται ανά σκάφος στη ζώνη αυτή, η Επιτροπή δεν μπορεί να δώσει τέτοιου είδους πληροφορίες, δεδομένου ότι τα κράτη μέλη κοινοποιούν αθροιστικά δεδομένα αλιευμάτων για το σύνολο της ζώνης IVα σύμφωνα με την ταξινόμηση του Διεθνούς Συμβουλίου για την Εξερεύνηση της Θάλασσας (CIEM), η οποία είναι πολύ μεγαλύτερη από τη ζώνη των Νήσων Shetlands.

Σύμφωνα με τον κανονισμό (ΕΟΚ) αριθ. 3760/92, το σύστημα διαχείρισης γύρω από τις Νήσους Shetland θεσπίστηκε για τα είδη που παρουσιάζουν ιδιαίτερη σημασία στην περιοχή αυτή και τα οποία είναι ευαίσθητα από βιολογικής απόψεως λόγω των χαρακτηριστικών εκμετάλλευσής τους. Δεδομένης της κατάστασης εκμετάλλευσης των αποθεμάτων στις παρακείμενες περιοχές, η Επιτροπή δεν έκρινε σκόπιμο να αμβλύνει τους ισχύοντες όρους εκμετάλλευσης πριν πραγματοποιήσει εμπεριστατωμένη ανάλυση των βιολογικών κινδύνων. Η ανάλυση αυτή προβλέπεται για το 2003.

Η Επιτροπή δεν διαθέτει λεπτομερείς πληροφορίες σχετικά με τη δραστηριότητα τοπικών στόλων των Νήσων Shetland για να μπορεί να κρίνει την εξάρτηση των τοπικών στόλων από τους αλιευτικούς πόρους, δεδομένου ότι τα κράτη μέλη δενποχρεούνται κανονικά να κοινοποιούν το είδος αυτό πληροφοριών στην

Επιτροπή. Παραδείγματος χάρη, το Ηνωμένο Βασίλειο κοινοποιεί κάθε μήνα τις εκφορτώσεις των σκαφών της στο έδαφός του, αλλά δεν προσδιορίζει ούτε τους λιμένες βάσης των σκαφών ούτε τους λιμένες εκφόρτωσης. Όσον αφορά τα στοιχεία σχετικά με τον τοπικό στόλο, 222 σκάφη είναι εγγεγραμμένα μέχρι σήμερα στο κοινοτικό μητρώο του στόλου, από τα οποία 176 διαθέτουν μήκος κάτω των 15 μέτρων, 35 μεταξύ 15 και 24 μέτρων και 11 άνω των 24 μέτρων.

Αναφορικά με την εξαίρεση του γαλάζιου μάρλιν και του σύκου της Νορβηγίας, αυτό έγινε μόνο προκειμένου να αποσαφηνιστεί η έννοια της αλιείας βενθοπελαγικών ειδών. Πράγματι, τα δύο αυτά είδη έχουν βιολογική συμπεριφορά η οποία μοιάζει με εκείνη των ειδών του βυθού, αλλά η αλίευσή τους πραγματοποιείται κανονικά με διαφορετικά εργαλεία τα οποία μοιάζουν περισσότερο με τα εργαλεία της πελαγικής αλιείας. Η αλιεία των δύο αυτών τύπωνπόκειται επίσης σε άλλους περιορισμούς — περιορισμοί αλίευσης κατά περιοχές του σύκου της Νορβηγίας, ειδικά μεγέθη ματιών, παρεμπίπτοντα αλιεύματα — και, ως εκ τούτου, δεν χρειάζεται να καλύπτεται από το καθεστώς αδειών που εφαρμόζεται στις Νήσους Shetland.

Είναι εντελώς δυνατό να μπορούν να αλιεύουν νόμιμα, επί παραδείγματι γαλάζιο μάρλιν ή μη βενθοπελαγικά είδη, όπως το σκουμπρί ή η ρέγκα, τα σκάφη που δεν επιτρέπεται ρητά να αλιεύουν δυνάμει του άρθρου 18 της πρότασης κανονισμού του Συμβουλίου σχετικά με τη διατήρηση και τη βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής(2).

Τέλος, οι περισσότερες μελέτες που διαθέτει η Επιτροπή αναφέρονται σε επικαλυπτόμενα αποθέματα του Shetland box και των παρακείμενων ζωνών αλλά δεν εξετάζουν ιδιαίτερα την κατάσταση των αποθεμάτων στη ζώνη αυτή. Οι μελέτες αυτές διατίθενται στη διεύθυνση CIEM στο Διαδίκτυο: www.ices.dk.

(1) ΕΕ L 389 της 31.12.1992.

(2) ΕΕ C 203 E της 27.8.2002.